Xornadas de Patrimoniu Lingüísticu y Cultural
#000001
Cuideiru (Cuideiru), «La muyar que nun daba chuchos al home»
Quintana de Fuseiros (Igüeña), «El rapá sin miedu»
Temia (Grau), «Los payones d’antroixu»
Trescastru (Forniella), «A Casa da Tía Prieta»
Debodes (Llanes), «De cría en Caldueñu»
#000003
Cabreira l’Alta estrena mapa turístico-patrimonial con más de 200 topónimos autóctonos n’asturllionés
#000004
L’Aula Cabreiresa de Trueitas acoyiéu esti sábadu pasáu la presentación del mapa turísticu de Cabreira l’Alta feitu por El Teixu, l’Institutu d’Estudios Cabreireses (IEC)y l’Ayuntamientu de Trueitas. L’actu, que tuvo llugar drento de las actividades de la VII Feria del Llibru de Cabreira 2023, contou cona presencia de Fernando Álvarez-Balbuena y Iván Martínez Lobo, coordinadores del trabayu. L’aportación específica d’El Teixu consistiéu na recoyida de la toponimia popular autóctona pa garantir la fidelidá a la tradición oral de tolos ñombres que se representan no mapa.
#000005
La mayor parte de los datos recoyéronse nas
prácticas de trabayu de campu del III Cursu d’Encuestadores de la Tradición
Oral en Llión, celebráu en Trueitas l’añu 2019. Posteriormente feciéronse
varias encuestas más p’ampliar y revisar los topónimos necesarios pa completar
la toponimia de las deciséis rutas. Los resultaos de la encuestación nun
sirvieron namás pa recoyer los ñombres de los sitios, sinón qu’aumentaron el
conocimientu de las falas cabreiresas y se documentaron mueitos rasgos desconecíos hasta agora.
#000007
Dende l’IEC destacaron qu’esti mapa «saca a la lluz
la gran riqueza patrimonial de Cabreira l’Alta, pa que tolas personas, locales
ou visitantes, puedan acercase a ella». El documentu incluye información de
castros, canales romanas, parques, arquitectura popular, museos, igresias,
molines ou monumentos naturales, entre outros.
#000009
El mapa yá está disponible nas instalaciones turísticas de Cabreira l’Alta, y tamién puede descargase en PDF aquí.
#000010
Preséntase un mapa turísticu de Cabreira l’Alta (Llión) publicáu pol Ayuntamientu de Trueitas y feitu por El Teixu y l’Institutu d’Estudios Cabreireses
#000011
L’Ayuntamientu de Trueitas acaba de publicar un mapa turísticu de Cabreira l’Alta feitu por El Teixu y l’Institutu d’Estudios Cabreireses. L’obxectivu d’esti trabayu yía amostrar deciséis rutas turísticas que recuerren los principales elementos patrimoniales y tolos puebros del municipiu. Pa completar la cartografía en papel, un códigu QR permite acceder a descripciones más detalladas de los caminos y de lo que podemos ver a lo llargo d’eillos. L’aportación específica d’El Teixu consistiéu na recoyida de la toponimia popular autóctona pa garantir la fidelidá a la tradición oral de tolos ñombres que se representan no mapa.
#000012
En total, el mapa y los textos descriptivos recueyen hasta 226 topónimos autóctonos, tanto mayores (quier dicirse, nuclios de población y territorios) cumo menores (montes, picos, peiñas, regueiras...). La mayoría de los ñombres son de Cabreira, pero tamién hai dalgunos de los territorios vecinos d’El Bierciu, Maragatos, La Valduerna, La Valdería, La Carbayeda y Senabria.
#000013
La mayor parte de los datos recoyéronse
nas prácticas de trabayu de campu del III Cursu d’Encuestadores de la Tradición
Oral en Llión, celebráu en Trueitas l’añu 2019. Posteriormente feciéronse varias
encuestas más p’ampliar y revisar los topónimos necesarios pa completar la
toponimia de las deciséis rutas.
#000014
Esti trabayu, coordináu por Fernando Álvarez-Balbuena y Iván Martínez Lobo, supón una gran ñovedá porque yía’l primeiru d’esta cras feitu d’un y pa un ayuntamientu llionés. Pa la xente interesada en conocer meyor el mapa y en qué consistieron los llabores de recoyida d’información, selección de rutas y cartografiáu, vai a haber una presentación pública’l día 19 d’agostu a las 14:00 na Aula Cabreiresa de Trueitas, drento de las actividades de la VII Feria del Llibru de Cabreira 2023.
#000015
El Teixu realiza pal Conceyu de Llanera una colección de trece mapas cola toponimia oficial
#000016
Rede pal Estudiu y Defensa de la Llingua Asturllionesa vien d’elaborar, por encargu de la Conceyalía
de Dinamización Social y Comunitaria de Llanera, la colección “Cartografía
toponímica del Conceyu de Llanera”, col obxectivo de resolver les dudes
xeneraes poles listes toponímiques non xeorreferenciaes y facilitar la
utilización correcta de los nomes oficiales de los llugares del conceyu.
#000017
La Conceyalía de Dinamización Social y Comunitaria de Llanera encargó a El Teixu la realización d’estos mapas pa facilitar el trabayu de l’alministración, ayudando a localizar los más de 300 topónimos que nun figurabin nos nomenclátores anteriores, asina como a resolver posibles dudes sobre la situación de los que yá tabin recoyíos. Con too y con esto, na lliña de trabayu d’El Teixu de socialización de la toponimia tradicional, el material ta disponible dende hoi na sección de publicaciones d’esta páxina, de manera que pueda ser accesible de manera gratuita pa toles persones interesaes. La realización d’esta colección cartográfica contó col financiamientu del Conceyu de Llanera a través de la Conceyalía de Dinamización Social y Comunitaria y del Serviciu de Normalización Llingüística, así como de la Conseyería de Cultura, Política Llingüística y Turismu del Principao d’Asturies.
#000020
Curso nuevu de llingua asturllionesa en Llanera
#000021
El Teixu vuelve impartir un curso de llingua asturiana en Llanera organizáu dende la Casa Participa nos próximos meses de mayo y xuno del 2023. Igual que l’anterior, tratará conteníos xenerales introductorios sobre l’asturllionés y aprenderánse les nociones fonétiques y gramaticales necesaries pa tener un dominiu básicu de la llingua.
#000022
Les clases va impartiles el profesor Llinu Álvare tolos llunes y martes del 15 de mayo al 12 de xuno, de 17:00 a 19:00. Les inscripciones son gratuítes y faense presencialmente na Casa Participa o escribiendo a casaparticipa@llanera.es.
#000023
Curso de llingua asturllionesa en Llanera
#000024
El Teixu va impartir un curso de llingua asturiana en Llanera nos próximos meses de mayo y xuno del 2022. Trataránse conteníos xenerales introductorios sobre l’asturllionés y aprenderánse les nociones fonétiques y gramaticales necesaries pa tener un dominiu básicu de la llingua.
#000025
El sitiu de celebración será la Casa Participa (Posada), tolos martes y xueves de 17:00 a 19:00, y ta impartíu por Llinu Álvare (maestro de llingua asturiana). La matrícula ye gratuíta.
#000026
En marzu del añu 2021 el denomináu “Ayuntamiento de Peranzanes” anuncióu el sou interés por recuperar el nome tradicional ya históricu del sou municipiu. Con todo ya con eso, según as noticias el nome que l’ayuntamientu pensaba reivindicar era «Fornela», unha denominación dada al valle polos vecíos ancareses na súa fala ya qu’acabóu imponhiéndose históricamente nel usu administrativu. En verdá, el nome autóctonu d’esti municipiu yá «Forniella», ya esa yá a denominación qu’utiliza inda buena parte da población dos sous llugares.
#000028
Nesti contextu, dende El Teixu dedicimos elaborar un informe que compilara os numerosos testimonios de Forniella cumo denominación d’usu popular ya históricu pa esti valle. El resultáu d’esi trabayu yá esta publicación, que foi presentada al alcalde de Forniella ya a outras institucióis (Cátedra de Estudios Leoneses de la Universidad de León, Instituto Leonés de Cultura de la Diputación Provincial de León) qu’avalaron a pervivencia de Forniella cumo denominación tradicional, ya qu’agora fademos pública ya deixamos accesible aquí pa cualquiera persona interesada nel estudiu ya defensa del usu d’esti topónimu.
#000029
L’informe consta de dúas partes. Na primera, «Testimonios de “Forniella” cumo nome d’usu popular», recueinse distintas citas que demuestran l’usu vivu d’esti topónimu pola propia población del valle. Estos testimonios están divididos entre os que provienen de trabayos lingüísticos de carácter científicu ya os sacaos d’outru tipu de publicacióis. A ellos súmanse, amás, dúas citas que demuestran que Forniella yá tamién un topónimu conocidu ya usáu acullá del valle (esto yá, cumo exotopónimu), na vecinha comarca asturiana de Conqueiros (con a pronunciación autóctona Fornieḷḷa) ya nel llugar bercianu d’Al Fabeiru. A segunda parte, «Testimonios de “Forniella” cumo nome documental» está compuesta por unha serie de citas d’estudios qu’indican a presencia mayoritaria d’esta forma nos textos más antiguos, siguida d’extractos da documentación, nos que se puede ver a progresiva substitución histórica del topónimu autóctonu Forniella pola forma importada Fornela nel rexistru escritu. Finalmente, preséntanse tamién varias reproducciones gráficas da forma Forniella escrita en documentos medievales.
#000030
El Teixu fai pública la so valoración de les pruebes de certificación d’asturiano
#000031
El Teixu, Rede pal Estudiu y Defensa de la Llingua Asturllionesa, envió esta selmana a la Conseyera d’Educación del Gobiernu d’Asturies una valoración de les pruebes realizaes el pasáu mes d’ochobre p’acreditar los niveles C1 y B2 d’asturiano. El documentu (descargar aquí) aplaude la implantación d’un modelo que normaliza les pruebes de conocencia del idioma, pero apunta tamién deficiencies, como la inexistencia de materiales de preparación, la falta d’adaptación a la realidá lingüística asturiana, delles incoherencies ente’l contenío de los exámenes y les especificaciones reglamentaries, la desigualdá d’oportunidaes ente examinandos o la devaluación de l’apariencia de los certificaos. Una serie d’errores qu’esperamos que l’alministración asturiana corrixa en convocatories próximes, pa nun enturbiar un proxecto históricu como ésti, qu’abre un camín d’esperanza pal avance social del asturllionés.
#000032
El Teixu colabora cono municipiu de Castrucarbón na recuperación de la toponimia na retulación viaria
#000033
El municipiu de Castrucarbón está rematando un proxectu de visibilización de la toponimia urbana que consiste na colocación de placas conos ñombres de las calles, caminos y prazas de las súas pedanías. La iniciativa contóu cona participación d’El Teixu, Rede pal Estudiu y Defensa de la Llingua, qu’asesoróu al municipiu na elaboración del informe sobre la toponimia tradicional de los puebros de Calzada, San Feliz y Felechares.
#000034
Felechares, San Feliz y Calzada conviértense nos primeiros llugares de la
provincia de Llión en retular la totalidá del sou viariu d’alcuerdu cona
toponimia tradicional, recoyida directamente de boca de los habitantes, y cona
ortografía asturllionesa. Ye de destacar qu’esta retulación se fai nuna comarca
pola que cuerre la frontera lingüística cono castellanu y que constitúi
actualmente unu de los límites orientales del espaciu lingüísticu asturllionés.
#000036
El Conseyu d’Europa insta a la introducción del llionés nel Sistema educativu de Castiella y Llión
#000037
El Conseyu d’Europa publicóu l’once de noviembre del 2019 l’informe quintu sobre l’aplicación n’España de la Carta Europea de las Llinguas Rexonales ou Minoritarias (CELRM), tratáu internacional ratificáu por España nel 2001 pa la protección de las llinguas minoritarias europeas, incluída la llionesa.
#000038
El Comité d’Expertos encargáu de supervisar regularmente’l cumplimientu d’esti tratáu n’España constatóu la desprotección continuada del llionés por parte de la Junta de Castilla y León, que nun desenvolvíu nel periodu examináu, del 2014 al 2016, ninguna de las actuaciones lexislativas y alministrativas que dispón esta norma internacional pa la protección del llionés.
#000039
El Conseyu d’Europa recordóu a las autoridades españolas y autonómicas el carácter normativu de la Carta Europea de las Llinguas Rexonales ou Minoritarias, y portanto la necesidá d’implementar sin demoranza mididas decididas pa la protección y promoción del llionés en Castiella y Llión, especialmente n’educación, cumo establez tamién l’artículu 5.2 del Estatutu d’Autonomía. Nesti sentíu, l’informe recuerda que, conforme al artículu 7.1.f de la CELRM, la enseñanza y l’estudiu del idioma llionés ha ofiertase en tódalas etapas educativas, cumo yá pasa en Castiella y Llión col gallegu, la outra llingua minoritaria protexida de la comunidá según l’artículu 5.3 del Estatutu d’Autonomía.
#000040
L’asociación «Andecha Folclor d’Uviéu» celebra los sos 30 años de vida organizando una xornada dedicada a la llingua y la música tradicional de tol espacio asturllionés. Dientro de los actos inclúin una mesa redonda con representantes d’organizaciones que trabayen pola redignificación de la llingua asturllionesa en Portugal, Llión y Asturies. Van participar les persones que siguen:
#000043
L’actividá será’l día 2 de noviembre a les 12:00 na Plaza’l Pescao de Trascorrales (Uvieo).
#000045